ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
30 พ.ย. 2558

 สรุปตลาดภาคเช้า
ตลาดภาคเช้าปิดเคลื่อนไหวในแดนลบตลอดทั้งช่วง จากการปรับตัวลดลงของหุ้นในกลุ่ม ICT ที่ยังมีแรงขายออกมาอย่างต่อเนื่อง แม้ช่วงท้ายจะมีแรงซื้อกลับเข้ามาบ้างในกลุ่มขนส่งก็ตาม ขณะที่ตลาดหุ้นรอบบ้านส่วนใหญ่จะปรับตัวลดลงจากความกังวลเศรษฐกิจของประเทศจีน (ตลาดหุ้นจีนลดลงกว่า 2%จากปัจจัยเรื่องที่กลับมาซื้อขายหุ้น IPO วันนี้เป็นวันแรกที่อาจจะเป็นการดึงเงินออกจากตลาด)
 
แนวโน้ม ภาคบ่าย
คาดดัชนีมีโอกาสพลิกมาอยู่ในแดนบวกได้หลังจากช่วงเช้าลงไปแตะระดับแนวรับสำคัญที่ 1,354 จุด แต่อาจจะยังไม่สามารถยืนระยะได้เนื่องจากตลาดยังคงขาดปัจจัยบวกใหม่ๆเข้ามา รวมถึงยังมีแรงกดดันจากหุ้นในกลุ่ม ICT อยู่ ดังนั้นการลงทุนยังคงเน้นการลงทุนในหุ้นที่มีประเด็นบวกเฉพาะตัวหรือที่มีประเด็นบวกรออยู่ในช่วงอันใกล้นี้แทนอย่างเช่นหุ้นในกลุ่มรับเหมาก่อสร้าง หรือหุ้นกลุ่มอาหารเป็นต้น
 
วิเคราะห์ทางเทคนิค
CWT 
ราคาปิด 2.66 บาท
แนวรับ  2.60 บาท          
แนวต้าน  2.80 บาท
แนว cut loss หากใกล้จะหลุด 2.54 บาท
กราฟ CWT ไหลลงลึก จนเกิด Oversold อย่างมาก โดยล่าสุดกราฟแท่งเทียนดีดตัวขึ้นสร้างรูป Positive Star ซึ่งหากวันนี้ราคาปิดสูงกว่าแนวกดทับแรก จะทำให้เกิดการดีดตัวต่อเนื่องไปยังแนวที่ 2 บริเวณ 2.80 บาทต่อไป แนะนำเข้าซื้อเก็งกำไร
 
เด็กแนว
TNP หุ้นน้องใหม่ใสบริสุทธิ์สดๆ ชื่อจริงว่าธนพิริยะทำธุรกิจค้าปลีกขนาดเล็กกลุ่มเดียวกับ Bigc จุดเด่นคือ เป็นร้านค้าปลีกที่ครอบคลุมจังหวัดเชียงรายถึง 12 สาขา และมีแผนที่จะขยายตัวอย่างต่อเนื่อง ยอดขายของบริษัทจัดว่าโดดเด่นสวนทางเศรษฐกิจชะลอตัว การจดทะเบียนเข้าตลาดส่งผลบวกบานตะไท เพราะนำเงินไปลดต้นทุนดอกเบี้ย และมีรายได้จากดอกเบี้ยเพิ่มขึ้น ในไตรมาส 4/58 ถือว่า high season ของการค้าขายจึงน่าจะเป็นไตรมาสที่กำไรก้าวกระโดดแรงกว่า 3 ไตรมาสทีผ่านมา
นอกจากนี้ ในปีหน้าจะขยายสาขาเพิ่มขึ้นและบุกไปยังจังหวะใกล้เคียงอันนี้จะเร่งยอดขายที่น่าจับตา และเรียกได้ว่ามีความได้เปรียบเหนือคู่แข่ง เนื่องจากมีความคล่องตัวสูงกว่าห้างใหญ่ๆ เด็กแนวมองว่า TNP คือหนึ่งในหุ้นคุณค่าราคราประหยัดให้เป้าปี 59 ยาวๆ ไป 2.40 บาทเป็นอย่างน้อย
กราฟ TNP (120 นาที) อยู่ในระหว่างตั้งลำสร้างฐานหลังจากเข้าตลาดโดนแรงเทขายออกมาตั้งแต่วันแรก  ถึงตรงนี้เริ่มนิ่ง แกว่งตัวขึ้นช้าๆ ส่งสัญญาณซื้อม้วนกลับ ปริมาณการซื้อขายอยู่ในระดับดี มีแนวต้านสำคัญ 1.65 บาทหากผ่านไปได้จะกลับขึ้นอย่างโดดเด่น แนะนำเก็งกำไร